Legoro le le šoma ka direkoto tšeo di lego mabapi le mešomo ya motheo ya diyuniti tše itšeng. Dintlha tša direkoto tše di hlalošwa ka tlase ka go karolo ya diyuniti tše itšeng. Mo kopanong ka la 7 Aporele go ile gwa tšewa sephetho sa go kopanya Komiti ya ka tlase ya Kgokagano ya Baditaba le Komiti ya ka tlase ya go Kwalakwatša Temošo ka ge mošomo wa dihlopha tše tše pedi o tsenelana. Mathomong a 2001 komiti ya ka tlase ye mpšha e ile ya hlamelwa lebaka leo mme Moh Dichabe a ba mosepediši. Thubelisha Homes (setlamo sa Section 21) se hlamilwe ka kgwedi ya June 1998, e le sedirišwa sa mabaka ao a kgethegileng sa ditšhelete go dira phahla ya tekatekanyo. Tekatekanyo ke thulaganyo ye mo go yona batho ba ba dulago mo dintlong tše di leng tša panka, gomme ba na le dikadimo tša tšhelete ya go reka ntlo, gomme ba palelwa ke go a lefela, ba thušwa go hudugela dintlong tše ba ka di kgonago.